

Na podlagi 119. in 129 člena je Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; ZUreP-3) in na podlagi drugega odstavka 32. člena Statuta Občine Ajdovščina (Uradni list RS, št. 79/22) je župan Občine Ajdovščina dne \_\_. \_\_. 2024 sprejel

**S K L E P**

**o pripravi občinskega podrobnega prostorskega načrta Park znanja**

1. člen

Vsebina sklepa in pravna podlaga

(1) S tem sklepom se začne postopek priprave sprememb in dopolnitev občinskega podrobnega prostorskega načrta za Park znanja (v nadaljevanju: OPPN).

(2) Pravna podlaga za pripravo OPPN je ZUreP-3.

(3) OPPN se v prostorskem informacijskem sistemu vodi pod identifikacijsko številko: \_\_\_\_.

2. člen

Ureditveno območje OPPN in predmet načrtovanja

(1) Ureditveno območje OPPN obsega parcele in dele parcel:

* 2963/1, 920/1, 922, 924, 927/1, 927/2, vse v k. o. 2381 Lokavec ter
* 1082/4, 1082/3, 1087/2, 1112, 1117/1, 1077/7, 1077/8, 1077/9, 2786/6, 2816/6, vse v k. o. 2391 Vipavski Križ.

(2) Načrtovane ureditve obsegajo tudi okoliška zemljišča in dele zemljišč, na katerih se izvede potrebna komunalna in energetska infrastruktura.

(3) Predmet načrtovanja OPPN je določitev prostorskih izvedbenih pogojev za opremo stavbnega zemljišča, gradnjo objektov in izvedbo drugih posegov v prostor.

3. člen

Način pridobitve strokovnih rešitev

Strokovna rešitev za pripravo OPPN je pobuda Občine Ajdovščina in zasebnih investitorjev na ureditvenem območju. Izhodišče za pripravo OPPN je idejna zasnova Parka znanja v Ajdovščini, ki jo je izdelalo podjetje STUDIO 3, Goriška cesta 25, 5270 Ajdovščina v januarju 2024.

4. člen

Vrsta postopka

OPPN se skladno s 129. členom ZUreP-3 pripravi in sprejme po postopku, ki je predpisan za pripravo in sprejetje občinskega prostorskega načrta od 119. do 124. člena ZUreP-3.

5. člen

Roki za pripravo OPPN in posameznih faz postopka

(1) Posamezne faze postopka priprave OPPN z okvirnimi roki so:

* Izdelava izhodišč OPPN: priprava gradiva za prvi javni posvet in za pridobitev mnenja Zavoda RS za varstvo narave o izvedbi celovite presoje vplivov na okolje, pridobitev identifikacijske številke - 60 dni;
* Izdelava osnutka OPPN (tekstualni in grafični del ter spremljajoče gradivo): priprava gradiva za drugi javni posvet, uskladitev osnutka OPPN za pridobitev prvih mnenj pristojnih nosilcev urejanja prostora (v nadaljevanju: NUP) – 60 dni;
* Izdelava dopolnjenega osnutka OPPN (tekstualni in grafični del ter spremljajoče gradivo) za javno razgrnitev in javno obravnavo ter obravnavo na sejah delovnih teles in OS – 30 dni;
* Preučitev pripomb in predlogov javnosti na dopolnjen osnutek OPPN in priprava predloga stališč do pripomb in predlogov z javne razgrnitve in javne obravnave – 20 dni;
* Izdelava predloga OPPN na podlagi sprejetih stališč (tekstualni in grafični del ter spremljajoče gradivo) za pridobitev drugih mnenj pristojnih NUP - 30 dni;
* Izdelava usklajenega predloga OPPN (tekstualni in grafični del ter spremljajoče gradivo) za obravnavo na sejah delovnih teles in OS – 20 dni
* Izdelava končnih vezanih elaboratov OPPN (tekstualni in grafični del ter spremljajoče gradivo) – 10 dni.

(2) Roki delovnih faz so odvisni od zahtevnosti posega in vsebin smernic, prvih in drugih mnenj ter števila podanih pripomb in predlogov z javne razgrnitve i n javne obravnave.

(3) Pri rokih ni upoštevan čas, potreben za pridobitev smernic ter prvih in drugih mnenj, za postopke javnih posvetov in javnih obravnav ter sklicev in izvedb sej delovnih teles in OS v postopkih seznanitve in sprejemanja OPPN. Prav tako ni upoštevan čas za izdelavo morebitnega okoljskega poročila ter postopka celovite presoje vplivov na okolje.

6. člen

Državni in lokalni nosilci urejanja prostora, ki bodo pozvani za podajo mnenj

(1) Državni in lokalni nosilci urejanja prostora NUP ter drugi udeleženci:

* Ministrstvo za infrastrukturo, Tržaška cesta 19, 1000 Ljubljana (ceste, letalski promet);
* Ministrstvo za infrastrukturo, Direkcija RS za infrastrukturo, Hajdrihova ulica 2a, 1000 Ljubljana (državne ceste);
* Ministrstvo za infrastrukturo, Javna agencija za civilno letalstvo Republike Slovenije, Kotnikova ulica 19A, 1000 Ljubljana (letališka infrastruktura);
* Ministrstvo za naravne vire in prostor, Direkcija RS za vode, Območje reke Soče, Cankarjeva ulica 62, 5000 Nova Gorica (erozijsko območje);
* Ministrstvo za naravne vire in prostor, Dunajska cesta 48, 1000 Ljubljana (vode);
* Občina Ajdovščina, Cesta 5. maja 6A, 5270 Ajdovščina (občinske ceste);
* Komunalno stanovanjska družba Ajdovščina d.o.o., Goriška cesta 23B, 5270 Ajdovščina (vodovod, kanalizacija, komunalni odpadki);
* Elektro Primorska d. d., Erjavčeva 22, 5000 Nova Gorica (prenosni in distribucijski elektroenergetski vodi);
* Telekom Slovenije d. d., Cigaletova ulica 15, 1000 Ljubljana (telekomunikacijski vodi);
* Adriaplin d. o. o., Dunajska cesta 7, 1000 Ljubljana (distribucijski plinovod);
* Aeroklub Josip Križaj Ajdovščina, Goriška cesta 50, 5270 Ajdovščina (letališka infrastruktura).

(2) Občina Ajdovščina lahko v postopek vključi tudi druge NUP, če se v postopku priprave izkaže, da ureditve posegajo v njihovo delovno področje.

7. člen

Način vključevanja javnosti

(1) Občina seznani zainteresirano javnost s pobudo in osnutkom sklepa o pričetku OPPN ter izvede prvi javni posvet preko spletne stani Občine Ajdovščina www.ajdovscina.si.

(2) Občina seznani zainteresirano javnost s sprejetim sklepom o pričetku OPPN na spletni strani www.ajdovscina.si.

(3) Občina vključi javnost pri pripravi osnutka OPPN z izvedbo drugega javnega posveta preko spletne stani [www.ajdovscina.si](http://www.ajdovscina.si) in ji omogoči predložitev pripomb in predlogov.

(4) Občina seznani javnost z dopolnjenim osnutkom OPPN v okviru javne razgrnitve, ki traja najmanj 30 dni, ter v tem času zagotovi javno obravnavo gradiv. Gradivo se razgrne v upravnih prostorih Občine Ajdovščina in objavi na spletni strani www.ajdovscina.si. Javnost ima v okviru javne razgrnitve pravico dajati pripombe in predloge na dopolnjeni osnutek OPPN.

(5) Občina s sklepom sprejme stališča do pripomb in predlogov javnosti na dopolnjeni osnutek OPPN ter jih objavi na spletni strani www.ajdovscina.si.

(6) Občina lahko z namenom vključevanja javnosti organizira tudi dodatne posvete, delavnice in podobno, objavlja informacije v občinskem glasilu, na svoji spletni strani, oglasni deski ali podobno.

8. člen

Podatki in strokovne podlage ter obveznosti udeležencev pri urejanju prostora glede njihovega zagotavljanja

Za OPPN je občina zagotovila strokovne podlage:

* Geodetski posnetek, Dezis d.o.o., november 2022;
* Hidrološko hidravlična študija, Urbikom, Matej Hozjan s.p., april 2023;
* Geološko geomehanska študija, Geologija Idrija d.o.o., februar 2023
* Omejitvene ravnine letališča, Dezis d.o.o., november 2023.

Za OPPN bo občina zagotovila elaborat ekonomike in morebitne druge študije, če jih bodo zahtevali NUP.

9. člen

Navedba, ali se bo v postopku izvedla celovita presoja vplivov na okolje oziroma presoja sprejemljivosti na varovana območja

(1) Za pripravo OPPN je Občina Ajdovščina pridobila mnenje Zavoda RS za varstvo narave, Območna enota Nova Gorica, Delpinova ulica 16, 5000 Nova Gorica št. \_\_\_\_ z dne \_\_\_\_, iz katerega izhaja, da nameravana gradnja verjetno ne bo pomembno vplivala na varovana območja in da presoje sprejemljivosti vplivov izvedbe OPPN v naravo na varovana območja ni treba izvesti.

(2) Občina Ajdovščina je presodila, da se z OPPN ne načrtujejo prostorske ureditve, ki predstavljajo poseg v okolje, za katerega je potrebno izvesti celovito presojo vplivov na okolje, za katerega se zahteva presoja sprejemljivosti na varovana območja ali ki bi pomembneje vplival na okolje.

10. člen

Objava in uveljavitev

(1) Ta sklep se objavi v Uradnem listu Republike Slovenije in začne veljati naslednji dan po objavi.

(2) Ta sklep se skupaj z mnenjem iz 9. člena tega sklepa objavi na spletni stani na spletni www.ajdovscina.si.

Št. zadeve: 3503-6/22-

 **Tadej Beočanin**

 **Župan**